Ferjesambandet Stranda–Liabygda

Stranda–Liabygda er et ferjesamband i Stranda i Møre og Romsdal. Sambandet går mellom nord- og sørsiden av Storfjorden, er på 2,8 km og tar om lag 10 minutter. I Stranda ligger ferjekaia i sentrum, mens ferjekaia i Liabygda ligger på det øde stedet Gravaneset 200 høydemeter nedenfor Liabygda. Ferja fraktet i 2012 i gjennomsnitt 455 kjøretøy og 475 passasjerer i døgnet.Statens vegvesen: Ferjestatistikk 2012. Håndbok V620. Utgitt av Vegdirektoratet 2014. Sambandet knytter sammen fylkesvei 650 (som har en arm ned til Gravaneset) på nordsida av fjorden med fylkesvei 60.

Fergesambandet åpnet 30. juni 1979 og samtidig ble sambandet Stranda-Stordal nedlagt. Sambandet ble lansert allerede i 1929. Veien til Gravaneset ble dels finansiert med bompenger.Torvik, Arne Inge: Om samferdsel i Møre og Romsdal. Molde: MRF, 2000.

Noen kilometer lenger inne i fjorden krysser sambandet Eidsdal-Linge fjorden.

 Galleri 

 Referanser 

Kategori:Samferdsel i Stranda
Kategori:Fergesamband i Møre og Romsdal
Kategori:Fylkesvei 650
Kategori:Artikler i sjøfart-prosjektet